To‘qimachilik sohasining iqtisodiy nochor korxonalarini sotib olgan yoki ishonchli boshqaruvga qabul qilgan investorlarni davlat tomonidan qo‘llab-quvvatlash chora-tadbirlari to‘g‘risida

O‘zbekiston Respublikasi Prezidentining 2006-yil 21-apreldagi “To‘qimachilik sanoati korxonalarini moliyaviy sog‘lomlashtirish va ularga paxta tolasi sotish mexanizmini takomillashtirish chora-tadbirlari to‘g‘risida”gi PQ–330-sonli qarorining ijrosini ta’minlash, shuningdek, tanlov asosida investorlar tomonidan sotib olingan yoki boshqaruvga qabul qilingan iqtisodiy nochor to‘qimachilik korxonalarining faoliyat yuritishini ta’minlash uchun qulay shart-sharoit yaratish maqsadida:
 2. To‘qimachilik sanoati korxonalari uchun investorlar va investitsiya aktivlarini ishonchli boshqaruvchilarni tanlab olish bo‘yicha Hukumat komissiyasi qarorlari bilan sotib olingan mulk negizida yangitdan barpo etiladigan yoki ishonchli boshqaruvga topshirilgan to‘qimachilik korxonalariga quyidagilar:
 
 paxta tolasini qonun hujjatlarida belgilangan tartibda “O‘zpaxtaeksport” AJ orqali xorijiy valyutaga xarid qilish mexanizmi;
 O‘zbekiston Respublikasi Vazirlar Mahkamasining 2005-yil 27-yanvardagi “Respublika to‘qimachilik tarmog‘iga investitsiyalar jalb etish chora-tadbirlari to‘g‘risida”gi 38-sonli qarorida nazarda tutilgan imtiyozlar tatbiq etilsin.
 3. “Toshkent To‘ytepa Tekstil” MChJning mulki tanlov natijasida “Srentex Industrues” (Hindiston) kompaniyasi o‘ziga qarashli “Spenteks Toshkent To‘ytepa” MChJ tomonidan 81,0 mln. AQSh dollari miqdoridagi summaga sotib olingani, oldi-sotdi shartnomasi kuchga kirganida to‘lanadigan birinchi to‘lov miqdori 20,25 mln. AQSh dollariga teng bo‘lishi, qolgan qismi keyingi to‘rt yil mobaynida to‘lanishi ma’lumot uchun qabul qilinsin.
 4. Mazkur Qarorning ijrosini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.